**RobotNow projekt**

A cégünk neve: Gain & Co. Független automatizálási tanácsadó cég vagyunk. Cégünk weboldala: https://gainco.dk/en/home/

Olyan cégeket keresünk akik terveznek robotot vásárolni, vagy automatizálni. A program tartalmazza a független robotmérnökök szakmai tanácsadását, a specifikáció megírását a projekthez. Illetve megkeressük a lehetséges és ezen belül a legmegfelelőbb beszállítókat.

A RobotNOW projekt, amit a napokban indítunk el számos európai országban egyedülálló lehetőséget kínál azok a kis- és középvállalatoknak akik:

• Tudják, hogy milyen folyamatot szeretnének automatizálni és miért, számukra megkeressük a legmegfelelőbb beszállítókat (több opciót, hogy tudjanak választani)

• Azoknak akik tudják mit szeretnének automatizálni és miért, de szeretnének segítséget a ROI számítással kapcsolatban is. Segítünk a ROI számítással, illetve megkeressük az adott projekthez legmegfelelőbb beszállítókat

• Akik nem tudják, hogy hol kezdjék az automatizálást, vagy második véleményre volna szükségük. Ők online (a korona miatt ez most csak így lehetséges mindenhol) körbe vezetik a robotmérnökünket a gyártásban, ez egy interaktív beszélgetés ahol kérdéseket is tehetnek fel neki. Majd a mérnökünk elkészíti a tapasztalatunk szerinti legoptimálisabb automatizálási ütemtervet. Közösen kiválasztják, hogy melyik folyamatot veszik górcső alá. Ezután segítséget kapnak a ROI számítással. Majd megkeressük a megfelelő beszállítókat.

A teljes adatbázisunkban több, mint 9.500 beszállító található, ezen belül csak Magyarországon és közvetlen közelében: összesen közel 1.000. Ezen felül folyamatosan térképezzük fel az országokban található robot és automatizálási beszállítókat és töltjük fel az adatbázisba.

A cégek nem láthatóak a beszállítók számára, így biztosan nem kell az összes beszállítóval tárgyalniuk, időt és pénzt költeniük olyan tárgyalásokra amik nem biztos, hogy a legjobb megoldáshoz vezetnek.

Tapasztalatunk szerint a cégek többnyire nem kérdeznek meg több beszállítót amikor robot vásárlást vagy automatizálást terveznek. Ez annak köszönhető, hogy több beszállítóval tárgyalni időigényes. Ez némileg ellentmondásos azzal, hogy amikor például irodaszert vesznek, megkérdeznek 3-5 beszállítót is, hogy a legjobb és leggazdaságosabb megoldást találják meg.

Mi ezen segítünk az online módszerünkkel. Könnyen, gyorsan és strukturált rendben kapnak információt arról, hogy mely beszállítók tudnak nekik segíteni. Sokszor olyan problémába futnak bele a gyártó cégek amire nem egyszerű megoldást találni, főleg ha nem tudjuk hol keressük. Illetve mit keresünk. Ebben tud segíteni a robot mérnök a program során többek között.

A szolgáltatás egyéb esetben 1.500-2.000 EUR-ba kerül, azonban a program indításakor országonként az első 5 jelentkező cég számára ingyenes. Cserébe annyit kérünk, hogy a program végén készíthessünk egy interjút és azt megoszthassuk. Természetesen csak jóváhagyott interjút osztunk meg.

A RobotNOW program segít a cégeknek abban, hogy az adott problémára több olyan megoldást is kapjanak ami egyaránt alkalmas a megoldásra. Úgy választhatnak tárgyaló partnert, hogy a kész javaslatot áttekintve hoznak döntést kivel veszik fel a kapcsolatot. Független tanácsadóként mindig az ügyfél érdeke a legfontosabb, így mi biztosan nem saját terméket tanácsolunk megvenni, hanem azt amelyik a gyártó számára a legelőnyösebb.